Ferula communis, νάρθηκας, φερούλα, Giant Fennel
>>Home > Μανιτάρια > Τοπία > Φυτά > Apiaceae
Οικογένεια Apiaceae. Συνώνυμο Ferula meoides L. Η κοινή ονομασία του φυτού είναι νάρθηκας ή φερούλα και είναι γνωστό από την αρχαιότητα. Οι βλαστοί όταν ξεραθούν είναι ελαφριοί αλλά συνάμα και πολύ ανθεκτικοί. Στην αρχαιότητα έφτιαχναν πυρσούς από νάρθηκα γιατί το εσωτερικό των βλαστών καίγεται πολύ αργά και μπορεί να διατηρεί αναμμένη φλόγα για μεγάλο χρονικό διάστημα. Κατά την μυθολογία μας, ο Προμηθέας, με έναν τέτοιο βλαστό έφερε την φωτιά στους ανθρώπους. Ακόμη τα στελέχη που αξιοποιούνται στη κατασκευή επίπλων σε χειροποίητες κατασκευές και διακοσμήσεις.
Είναι πολυετές φυτό, ύψους 2-5 μ., ιθαγενές της Μεσογείου και ανήκει στην οικογένεια apiaceae. Συνήθως προτιμά τα όρια των δρόμων, τα χέρσα βαθιά εδάφη και τις πλαγιές με χαμηλό υψόμετρο, ενώ σπανιότερα το συναντάμε σε όρια δασών ή σε χαμηλά δάση με αραιή βλάστηση. Τα φύλλα του είναι πτεροσχιδή και μοιάζουν με του μάραθου. Τα κίτρινα άνθη του είναι σε επάκρια, σφαιρικά σκιάδια, που φέρουν μέχρι 40 ακτίνες.. Βλαστάνει από τα μέσα Φεβρουαρίου και ανθίζει την άνοιξη
Τον χειμώνα αναπτύσσεται στην βάση των ξερών βλαστών του ένα είδος πολύ νόστιμων μανιταριών, οι Αρτηκίτες «Pleurotus fuscus var. ferulae», που πολλές φορές παίρνουν μεγάλες διαστάσεις.